30 ஆரோனுக்கும் அவன் புதல்வருக்கும் நீ அருள்பொழிவு செய்து,  அவர்களை எனக்குக் குருத்துவப்பணி புரியுமாறு திருநிலைப்படுத்துவாய். 31 மேலும் நீ இஸ்ரயேல் மக்களுக்கு அறிவிக்க வேண்டியது:  இது என்னுடைய தூய திருப்பொழிவு எண்ணெயாக  உங்கள் தலைமுறைதோறும் இருக்க வேண்டும். 32 சாதாரணத் தேவைக்காக மனித உடலில் அது பூசப்படல் ஆகாது.  இந்தக் கலவை விகிதப்படி இதைப்போன்ற எண்ணெய் தயாரிக்கப்படலாகாது.  இது புனிதமானது. உங்களுக்கும் இது புனிதமானதாக இருக்கட்டும்.